《鹦鹉洲行》
宋代·郭祥正

猛虎磨牙齿九州，祢生何事来揶。黄云屯屯宴宾客，故衣脱去更岑牟。

渔阳掺挝曲声苦，壮士衔悲寂无语。汉朝社稷四百年，海泻涛淙一抔土。

嗟哉鼓史狂而痴，天运往矣安能追。四方血战殊未已，三尺棁杖真何为。

君不见武昌之国鹦鹉洲，至今芳草含春愁。可行则行止则止，死无所益令人羞。

死无所益令人羞，黄祖曹公均一丘。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。